Θηριόπετρα Πέλλας

Η Θηριόπετρα (πρώην ΤρέστενικΜιχαήλ Σταματελάτος, Φωτεινή Βάμβα-Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ. 263.) είναι χωριό του δήμου Αλμωπίας στον νομό Πέλλας της περιφέρειας Κεντρικής Μακεδονίας. Βρίσκεται 16 χιλιόμετρα βόρεια της Αριδαίας σε υψόμετρο 285 μέτρωνΘηριόπετρα. 
Γεωγραφικά στοιχεία
Η κύρια ασχολία των κατοίκων είναι η γεωργία και η κτηνοτροφία. Το περιβάλλον κλίμα είναι ξηρό και ο οικισμός είναι κτισμένος στους πρόποδες του Πίνοβου, που ανήκει στην οροσειρά του Βόρρα. Η εντόπια παραγωγή επικεντρώνεται κυρίως στα σιτηρά, το καλαμπόκι, τα καρποφόρα δέντρα, και τα λαχανικά. Με την τοπική πιπεριά παρασκευάζεται με τοπική συνταγή η «πιπεροσάλτσα», είδος πάπρικας. Στον ορεινό όγκο του Πίνοβου εκτρέφονται βοοειδή. 
Γενικά και ιστορικά στοιχεία
Το χωριό ονομαζόταν κατά το παρελθόν ΤρέστενικTrestenik -- Thiriopetra και γύρω στο 1900 κατοικείτο κυρίως από μουσουλμάνους και Βλάχους. Αργότερα, σύμφωνα με την ελληνική απογραφή του 1920 ήταν ένα αποκλειστικά μουσουλμανικό χωριόΤάσος Καρατζόγλου, Ο τόπος μας. Γνωριμία με το Δήμο Εξαπλατάνου, Δήμος Εξαπλατάνου, Φθινόπωρο 2003, σελ. 153.. Με βάση τη συμφωνία ανταλλαγής πληθυσμών μεταξύ Ελλάδας και Τουρκίας του 1923, οι κάτοικοί του αποχώρησαν και στη θέση τους εγκαταστάθηκαν Έλληνες πρόσφυγες προερχόμενοι κυρίως από οικισμούς της περιφέρειας Καισαρείας (όπως το Τσουχούρ, το Τασλήκ και το Ρουμ Καβάκ)Συμεών Κοιμίσογλου, Καππαδοκία. Μνημείο Παγκόσμιας Πολιτιστικής Κληρονομιάς, Ελλήνων Ιστορία, Πίστη, Πολιτισμός, ILP Productions, Θεσσαλονίκη 2005, σελ. 299, 301. της Καππαδοκίας, από το Γιενίκιοϊ της Κωνσταντινούπολης, τη Μάδυτο της Ανατολικής Θράκης και τον ΠόντοΑγνή Κ. Κολιαδήμου, Πρόσφυγες στο νομό Πέλλας. 1912-1967, ΑΠΘ-Διδακτορική Διατριβή, Θεσσαλονίκη 2014, σελ. 120, 128, 136., καθώς και μεμονωμένα άτομα αρμενικής καταγωγής.

Το τοπωνύμιο Θηριόπετρα φέρεται πως δόθηκε από τον μακεδονομάχο παπα-Νίκανδρο (Παπαϊωάννου) όταν επισκέφτηκε τον οικισμό χωριό και βγαίνοντας από το τζαμί που λειτουργούσε πλέον ως χριστιανικός ναός, αντίκρισε στη σημερινή πλατεία, μια πολύ μεγάλη πέτρα.

Σήμερα αριθμεί 334 μόνιμους κατοίκους. Βάσει της απογραφής του 2001 καταγράφηκαν 401 κάτοικοι.
Το χωριό διατηρεί διθέσιο δημοτικό σχολείο με 22 μαθητές και νηπιαγωγείο με 10 νήπια.
Στο χωριό δραστηριοποιείται λαογραφικός σύλλογος με την επωνυμία «ο Μέγας Βασίλειος», με λαογραφική και πολιτιστική δραστηριότητα.

Αξιοθέατα
Στη Θηριόπετρα επισκέψιμη είναι η σπηλιά του Αι Γιάννη με μικρό ναό και αγίασμα στο εσωτερικό της. 
Μία τοξωτή σήραγγα στην τοποθεσία Καϊνάκι χτισμένη από το 1850.
Το παρεκκλήσι του Αγίου Παϊσίου στο πάρκο «Αλώνια» στο πάνω μέρος του χωριού.
Ο φωτιζόμενος Σταυρός 7 μέτρων ύψος στην πλαγιά του βουνού.
Ο μεγάλος βράχος με την αγιογραφία του Χριστού.

 Απογραφές πληθυσμού 
Απογραφή192819401951196119711981199120012011Πληθυσμός473717478555466397361401334

Παραπομπές

Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας